Ifølge Sundhedsstyrelsen tager det mellem 2 og 12 dage, fra man bliver udsat for smitte, til man bliver syg.  De første symptomer er feber, en følelse af udmattelse og tør hoste.
Nogle patienter har også haft muskelsmerter og åndedrætsbesvær, mens der i sjældne tilfælde er rapporteret om hovedpine, svimmelhed, mavepine, diarré, kvalme og opkast. Det fremgår af et kinesisk studie fra 7. februar, der er offentliggjort i lægetidsskriftet Journal of American Medical Association.